દરમિયાન નૌશેરા સેકટરમાં થયેલા ફાયરિંગમાં કોઈ જાનહાનિ થયાના અહેવાલ નથી. હાલ ભારતીય સેના અને પાક. સેના વચ્ચે ફાયરિંગ ચાલુ છે. તેથી આ વિસ્તારમાં આવેલા ગામના લોકોને હાલ સુરક્ષિત જગ્યાએ ખસેડવામાં આવી રહ્યા છે. અત્રે ઉલ્લેખનીય છે કે પાક. તરફથી અત્યાર સુધીમાં મે માસમાં જ લગભગ ૧૦ વખત યુદ્ધવિરામ ભંગ કરવામાં આવ્યો છે ત્યારે બીએસએફ તરફથી પણ પાક. સેનાને વળતો જવાબ આપવામાં આવી રહ્યો છે. સતત બે દિવસથી પાકિસ્તાન તરફથી કરવામાં આવેલા સીઝ ફાયર ભંગથી આ વિસ્તારમાં ભારે અફરાતફરી મચી જવા પામી છે. ગૃહ મંત્રાલયના જણાવ્યા અનુસાર પાકિસ્તાને ૨૦૧૫ અને ૨૦૧૬ અેમ બે વર્ષમાં કરેલા યુદ્ધ વિરામભંગથી સેનાના ૨૩ જવાન શહીદ થયા છે.